EELNÕU 2017/35

								KOMISJONID:

eelarve- ja arengu-	JK	
haridus-		
kultuuri- 		
majandus-	X	
revisjoni-		
sotsiaal- 		

VILJANDI LINNAVOLIKOGU

OTSUS

21. detsember 2017   nr

Loa andmine varaliste kohustuste võtmiseks

Kohaliku omavalitsuse üksuse finantsjuhtimise seaduse § 28 lõike 3 ja Viljandi Linnavolikogu 31.03.2016 määruse nr 83 ,,Viljandi linna finantsjuhtimise kord“ § 17 lõike 6 alusel Viljandi Linnavolikogu

o t s u s t a b:

1. Lubada linnavalitsusel võtta varalisi kohustusi riigihanke ,,Mootorikütuse ostmine“ korraldamiseks eesmärgiga sõlmida hankeleping, mille perioodiks on 3 aastat.

2. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:
1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;
2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

3. Otsus jõustub teatavakstegemisest.

(allkirjastatud digitaalselt)
Helir-Valdor Seeder
linnavolikogu esimees

Koostaja(d): Kaidi Braun
Esitatud: 04.12.2017
Esitaja: Viljandi Linnavalitsus			Ettekandja: Kalvi Märtin
Lk arv: 2
Hääletamine: koosseisu häälteenamus

Seletuskiri
Loa andmine varaliste kohustuste võtmiseks

Eelnõu eesmärk on saada linnavalitsuse ja hallatavate asutuste põhimäärusest tulenevate kohustuste täitmiseks kasutatavatele sõidukitele mootorikütuse ostmiseks riigihanke korraldamise luba. 
Hankelepinguga soovitakse leida partner, kellega sõlmida müügi raamleping, mille alusel linnavalitsus ja asutused sõlmivad igaüks nn kliendilepingud. 

Eelnõu esitamise õiguslikud alused on nimetatud eelnõu preambulas.

Hankelepinguga fikseeritakse kolme liiki mootorikütuse (bensiin oktaanarvuga 95 ja 98 ning diislikütus) müügipäeval tankla väljamüügihinnale rakenduv allahindlusprotsent, mis on ühesugune kogu lepinguperioodil kõikidele kütuseostudele. Müügilepinguga ei seota teenuseid (autopesu) ega väikeoste (hooldusvahendid, -kemikaalid jmt) tanklapoodidest. Ostetud kütuse eest sularahas ei tasuta, maksevahendiks on krediitkaart, arveldus toimub summaarselt kuupõhiste müügiandmete alusel esitatud arve alusel. Hankelepinguga lepitakse kokku Kliendile väljastatavate krediitkaartide arv lepitakse kokku kliendilepinguga, st linnavalitsus ja hallatav asutus vastutatavad krediitkaartide kasutamise eest kehtiva regulatsiooni kohaselt.

Käesoleval hetkel müüb linnavalitsusele ja hallatavatele asutustele krediitkaardi alusel mootorikütust Alexela Oil AS, kellega sõlmitud müügileping lõpeb 26.02.2018.

Kulu eelarvele tuleneb tegelikust tarbimisest. Eeldatava kulu kalkuleerimisel on lähtutud linnavalitsuse ja hallatavate asutuste tarbimisest perioodidel 01.07.2015 - 30.06.2016 ja 01.07.2016 - 30.06.2017, praeguse lepingupartneri Alexela Oil AS-i väljamüügihinnast ja allahindluse protsendimäärast.
Asutustest on krediitkaardi alusel kütuseostuga hõlmatud Viljandi Spordikeskus, Sakala Keskus, Viljandi Linnahooldus, Viljandi Spordikool, Viljandi Paalalinna Kool ja Viljandi Päevakeskus. 

Kütuseliik	Tarbimisandmed*	Eeldatav kulu**	
					
	Periood 01.07.2015-30.06.2017, keskmiselt l/aastas	Prognoos, l/aasta	Aasta, €	Kogu lepinguperioodil (3 aastat), €	
Bensiin 95	12 040	16 700	19 221,70	  57 665,10	
Bensiin 98	903	950	  1 138,10	    3 414,30	
Diislikütus	26 758	29 400	33 839,40	101 518,20	
KOKKU km-ga	54 199,20	162 597,60	
*esitatud asutuse juhtidelt saadud andmete alusel
**väljamüügihind Alexela Oil AS tanklas 27.10.2017, millele rakendatakse allahindluse protsendimäära: 
bensiin 95 1,214 €/l (allahindlusmäära arvestades 1,151 €/l)
bensiin 98 1,264 €/l (allahindlusmäära arvestades 1,198 €/l)
diislikütus 1,214 €/l (allahindlusmäära arvestades 1,151 €/l)
allahindlusmäär 5,21% (kehtib lepingupartneri Alexela Oil AS-i tanklates kuni 26.02.2018)

Seega eeldatav kulu on 54 199,20 €/aastas ja 162 597,60 €/kolme aastal.

(allkirjastatud digitaalselt)
Kaidi Braun
hangete peaspetsialist